"Pablo" ร้านชีสทาร์ตชื่อดังจากโอซาก้า ที่มีสาขาในเมืองใหญ่ๆทั่วโลก คนไทยก็ไม่น้อยหน้า เอามามั่ง ร้านอยู่ชั้น G ชั้นล่างสุดของ Siam Paragon

 "Pablo" ช่วงเปิดแรกๆก็ขายดิบขายดี คิวยาวเช่นเคยสไตล์ไทยๆ พอดีไปตอนกลางวัน ไม่มีคนไร้คิว
เลยได้โอกาสลอง ถ้าให้รอคิวก็ไม่เอาเหมือนกัน

 เป็นร้านซื้อกลับบ้านอย่างเดียว ไม่มีที่นั่ง เมนูหลักก็คือชีสทาร์ต มี 3รส ดั้งเดิม ชาเขียว ชอคโกแลต 
แบบชิ้นใหญ่กับเล็ก ซอฟครีม และแบบขนมกล่อง 
มีหลายอย่าง เก็บได้นาน ซื้อเป็นของฝากได้ครับ


☆ Cheese tart 475บาท
 ชีสทาร์ตที่ไม่เหมือนทาร์ต แป้งด้านนอกจะร่วนๆ 
ไม่ใช่เป็นครัสท์เนื้อหนักๆ เนื้อชีสด้านในเนียนนุ่ม 
เคลือบหน้าด้วยแยมส้มหอมๆ รสเปรี้ยวหวานเบาๆ
ตอนนี้มีแบบ Mediumอย่างเดียว เนื้อแน่นๆหน่อย
ชอบแบบ Rareเนื้อนุ่มๆมากกว่า ทาร์ตดี มาตรฐาน
ไส้ชีสจืด ไม่เข้มข้นอย่างที่ควรจะเป็น 

☆ Soft serve 90บาท
 ซอฟครีมรสชีสที่ไม่ค่อยจะมีรสชีสซักเท่าไหร่ อันนี้ได้แต่รสนมๆ เหมือนกินนมอัดเม็ด ที่เคยกินจะมีรสชีสออกเปรี้ยวนิดๆ ก็ยังไม่ผ่านอีกเช่นกัน


 ถ้าให้เทียบกับที่ญี่ปุ่น สู้ไม่ได้เลยทั้งเรื่องรสชาติราคา และความหลากหลาย กินได้ ไม่ได้แย่อะไรแต่เคยกินอร่อยกว่านี้เลยไม่ชอบ เอาเป็นว่าถ้าชอบก็กิน ส่วนผมขอรอไปกินที่ญี่ปุ่นดีกว่าครับ